ร้านนี้ตั้งอยู่ที่ถนนกิ่งแก้ว ใกล้กับสนามบินสุวรรณภูมิ ด้วยเนื้อที่ร้านที่กว้างมากๆ แล้วก็ตกแต่งด้วยสิ่งประติมากรรมมากมาย ทำให้เรียกได้ว่า ร้านนี้จัดเป็นร้านที่บรรยากาศดีมากๆ ร้านนึงเลยค่ะ แต่จะได้ยินเสียงเครื่องบินอยู่บ่อยๆ เหมือนนั่งทานอาหารอยู่ในทะเลสาบ ค่อนข้างโรแมนติก เห็นเครื่องบินเกือบตลอดระยะเวลาที่ไปทาน ส่วนมากคนที่ไปทานกับจะไปเป็นแบบครอบครัวค่ะ อาหารที่นี่ค่อนข้างเน้นไปที่อาหารปักษ์ใต้ เพราะอาหารใต้ที่นี่อร่อยมากๆ อย่างแกงเหลืองปูไข่ หรือว่าจะสั่งเป็นปูทะเลแกงเหลืองก็ได้ที่เค้าจะใช้ปูสดๆ กับเครื่องแกงหอมมาก และผัดสตอกุ้ง จานนี้อร่อยมาก การบริการค่อนข้างดีเลยค่ะ ราคาแพงนิดนึงนะคะ ร้านนี้ หัวนึงประมาณ 400 - 500 บาทเลยล่ะ 